section_heading: Radnja
paragraph_text: Ava ima robotsko tijelo, ali ljudsko lice te je zatočena u svojoj vlastitoj sobi. Tijekom njihovih razgovora, Caleb se zbližava s Avom, a ona prema njemu počne gajiti romantične osjećaje te želju da istraži vanjski svijet. Ava je sposobna izazvati nestanak struje što za posljedicu ima privremeni prekid nadzornog sistema kojeg Nathan koristi kako bi svjedočio njihovim interakcijama pa ona i Caleb mogu imati i privatne razgovore. Nestanak struje također pokreće sigurnosni sistem koji instantno zaključava sva vrata na imanju. Tijekom jednog od tih događaja, Ava govori Calebu da je Nathan lažljivac i da mu se ne može vjerovati.